Hei mahi whakamahere anake

Paerewa Paetae Toi Ataata 91739: Te whakamātau i ngā tukanga toi o ngā toi ataata

Te Kaupapa Ako: Toi Ataata 2.3A v1

Te Ingoa o te Rauemi: Tāne-uetika, Tāne-uehā, Tāne-te-waiora!

Whiwhinga: 4

Tohutohu mā te Ākonga

**Te Horopaki**

Ko tā koutou nā mahi, he whakarite Pō Whakaaturanga mā ngā mātua o te kura.

Ka mahi takirōpū ki te whakarite i tētahi Pō Whakaaturanga e kitea ai ngā mahi toi a ngā ākonga o te kura. Ka noho tahi ki te whakarite i ngā āhuatanga katoa kia pai ai ngā whakahaere o te pō.

Ka aromatawaingia koe i runga i tāu whakamātau i ngā tukanga toi taketake ki te whakarite i tētahi Pō Whakaaturanga.

**Hei Mahi**

1. Wānangahia ā-rōpū nei ngā tukanga toi e tū ai tētahi Whakaaturanga Toi Ataata, pēnei me te kaupapa o te whakaaturanga, te whakatakotoranga o ngā mahi toi, te pānui/tono ki ngā manuhiri, te pōwhiri/whakatau, ngā tikanga whakahaere hei whakaaro pea mō tā koutou Pō Whakaaturanga.
2. Whakaritea tētahi hoahoa mō tā koutou Pō Whakaaturanga, me tētahi māhere anō hoki kia oti katoa ai ngā mahi whakariterite e tika ana.
3. Tuhia ngā tukanga me ngā whakaritenga katoa ki tāu ake hautaka hei taunakitanga o tāu mahi i roto i te rōpū.

**Taunakitanga: Toi Ataata 91739 Tāne-uetika, Tāne-uehā, Tāne-te-waiora!**

|  |  |  |
| --- | --- | --- |
| Taunakitanga mō te Paetae  | Taunakitanga mō te Kaiaka  | Taunakitanga mō te Kairangi  |
| Te whakarite Pō Whakaaturanga mā ngā mātua o te kura. Ka whakamātau i ngā tukanga toi o ngā toi ataata i roto i tētahi kaupapa, horopaki rānei.Ka whakaatu i te mārama ki ngā tikanga o ngā tukanga toi o ngā toi ataata.  | He kaiaka te whakarite Pō Whakaaturanga mā ngā mātua o te kura. Ka whakamātau i ngā tukanga toi o ngā toi ataata kia hāngai tōtika ki tētahi kaupapa, horopaki rānei.Ka whakamāori i ngā tikanga o ngā tukanga toi o ngā toi ataata. | He kairangi te whakarite Pō Whakaaturanga mā ngā mātua o te kura. Ka whakamātau i ngā tukanga toi o ngā toi ataata kia hāngai, kia whaitake tonu i roto i tētahi kaupapa, horopaki rānei.Ka whakawhānui i ngā tikanga o ngā tukanga toi o ngā toi ataata kia puta ai he māramatanga. |